Diari Oficial de la Generalitat Valenciana


Sumari del DOGV 1586, del 15-07-1991 (1991/902133)

RESOLUCIO de 8 de juliol de 1991, de la Direcció General de la Funció Pública, per la qual convoca el concurs general de trasllats núm. 6/91-FG, per a la provisió de llocs de treball de naturalesa funcionarial, grup D, Auxiliars Administratius, sector Administració general.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/07/08/(1)/dof/vci/html**

### Dades del document

Número de DOGV
:   1586

Data del DOGV
:   15-07-1991

Secció del DOGV
:   I. DISPOSICIONS GENERALS

Número del document
:   1991/902133


Data del document
:   08-07-1991

Organisme emissor


Tipus de document
:   Resolució

Correcció d'errades

 Descriptors 

:   * concurs administratiu
    * professió administrativa

RESOLUCIO de 8 de juliol de 1991, de la Direcció General de la Funció Pública, per la qual convoca el concurs general de trasllats núm. 6/91-FG, per a la provisió de llocs de treball de naturalesa funcionarial, grup D, Auxiliars Administratius, sector Administració general.  
Atés que hi ha llocs de treball vacants del grup D, sector Administració general, en les distintes conselleries, la provisió de les quals s'ha de dur a terme mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el reglament de selecció de personal i provisió de llocs de treball, he resolt:  
Convocar concurs per a la provisió dels llocs de treball que s'allisten en l'annex I de l'aquesta resolució, el qual es desenvoluparà en dues fases successives i d'acord amb les següents bases:  
Fase primera  
Primera. Participants  
A) Voluntaris. Podran participar en aquest concurs els funcionaris de carrera del grup D, sector Administració general, al servei de l'Administració del Consell de la Generalitat Valenciana, que es troben en qualsevol de les següents situacions administratives:  
- servei actiu, sempre que hagen estat un mínim de dos anys en el lloc que ocupen amb destinació definitiva, llevat dels supòsits assenyalats en l'apartat 6 de l'article 20 del text refós de la Llei de la Funció Pública Valenciana.  
- excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l'esmentada situació.  
- serveis en altres administracions públiques.  
B) Forçosos. Estan obligats a participar en aquest concurs:  
1) Els excedents forçosos i els suspensos que hagen acomplert el període de suspensió.  
2) Els funcionaris de carrera amb destinació provisional, llevat dels que hagen adquirit aquesta condició a conseqüència del seu nomenament com a personal habilitat.  
Els excedents forçosos i suspesos que no participen en aquest concurs seran declarats excedents voluntaris.  
Als funcionaris de carrera amb destinació provisional a què fa referència el punt 2) d'aquest apartat que no participen en aquesta convocatòria se'ls adjudicaran per sorteig les vacants que no s'adjudiquen en cap de les dues fases als altres participants.  
Segona. Presentació de sol·licituds  
Les sol·licituds, adaptades al model que es publica en l'annex II, es presentaran fins al dia 3 de setembre de 1991, al registre general de la Conselleria d'Administració Pública, c/ Miquelet, núm. 5, 46958, València; en els serveis centrals i territorials de les distintes conselleries o en les oficines públiques a què fa referència l'article 66 de la Llei de Procediment Administratiu.  
A la sol·licitud s'adjuntaran els següents documents compulsats:  
a) fotocòpia del DNI  
b) títol acadèmic  
c) currículum (màxim 2 folis).  
També hauran de presentar els documents acreditatius dels mèrits que s'al·leguen, i indicar en la instància el que no es documenten per figurar inscrits en la unitat de registre de personal.  
Tercera. Llocs que s'han poden ser sol·licitats  
A) Els participants amb caràcter voluntari sol·licitaran, per ordre de preferència, els Llocs de treball per als quals complesquen els requisits exigits.  
B) Els participants amb caràcter obligatori esmentats en la base primera, apartats B.1) i B.2), hauran de sol·licitar, per ordre de Preferència, com a mínim el 25% dels Llocs de treball objecte de la convocatòria per als quals complesquen els requisits exigits.  
Quarta. Barem de mèrits  
La valoració dels mèrits al·legats pels participants es farà d'acord amb el barem aprovat per Decret 117/91, de 26 de juny del Consell de la Generalitat Valenciana (DOGV núm. 1577, de 2 de juliol de 1991).  
Cinquena. Adjudicació de destinacions  
L'adjudicació de destinacions, es farà segons la puntuació obtinguda per aplicació de barem assenyalat en la base quarta.  
Sisena. Irrenunciabilitat de les destinacions  
1) Els participants en aquesta primera fase, podran desistir de la instància fins al proper dia 3 de setembre. Transcorreguda aquesta data no s'acceptarà cap desistiment i quedaran vinculats els participants al resultat del concurs, llevat del supòsit assenyalat en el paràgraf següent.  
2) Les destinacions adjudicades són irrenunciables, llevat de quan s'acredite haver obtingut una altra destinació mitjançant convocatòria pública. En aquest cas, l'interessat comunicarà a la Direcció General de la Funció Pública aquesta circumstància des de l'endemà al de la publicació de la resolució d'aquest concurs en el Diari Oficial de la Generalitat Valenciana fins a l'acabament del termini de presa de possessió.  
Fase segona  
Primera. Participants  
Està obligat a participar en aquesta fase del concurs el personal nomenat habilitat per Resolució del Conseller d'Administració Pública de data 1 de juny de 1991 (DOGV núm. 1570, de 21 de juny de 1991), que haja o que no haja adquirit la condició de funcionari de carrera amb destinació provisional.  
El personal a què fa referència aquest apartat, que no participe en aquest concurs, perdrà el seus drets.  
Segona. Presentació de sol·licituds  
En la resolució per la qual s'adjudiquen destinacions al personal que participa en la fase primera es determinarà el procediment que haurà de seguir el personal habilitat que participa en aquesta segona fase per a la presentació de la sol·licitud del lloc de treball.  
Tercera. Adjudicació de destinacions  
L'ordre de prioritat per a l'adjudicació de destinacions al personal participant en aquesta segona fase es determinarà per la puntuació obtinguda en les proves d'habilitació.  
Quarta. Irrenunciabilitat de les destinacions  
Els participants que desistesquen de la seua instància o renuncien a la destinació adjudicada, perdran els seus drets.  
Bases comunes a les dues fases  
Primera. Comissió avaluadora  
L'avaluació dels mèrits la farà la comissió avaluadora integrada pels següents membres:  
Titulars:  
- Sra. Carmen Gónzalez-Salazar Sospedra, representant de la Direcció General de la Funció Pública.  
- Sr. Manuel Andrés Zurriaga, representant de la Direcció General de la Funció Pública.  
- Sra. Isabel Meseguer Giner, de la Conselleria de Obres Públiques, Urbanisme i Transports.  
- Sra. Beatriz Jiménez Guarnido, de la Conselleria de Cultura, Educació i Ciència.  
- Un representant de cadascuna de las centrals sindicals de CSIF, CCOO i UGT  
Suplents  
- Sra. Marina Conejero Hinarejos, representant de la Direcció General de la Funció Pública.  
- Sra. Caridad Herraiz Garrote, representant de la Direcció General de la Funció Pública.  
- Sra. Ofelia Bartolomé Rovira, del Servei Valencià de Salut  
- Sra. Raquel Salvador Lizondo, de la Conselleria de Obres Públiques, Urbanisme i Transports.  
- Un representant de cadascuna de les centrales sindicals de CSIF, CCOO i UGT.  
Segona. Resolució del concurs  
Aquesta convocatòria, incloses les dues fases, es resoldrà en un termini màxim de 6 mesos, comptadors des del 3 de setembre de 1991, data d'acabament del termini per a la presentació d'instàncies dels participants en la primera de les fases.  
Tercera. Cessament i presa de possessió  
En les resolucions d'aquest concurs s'indicarà expressament la data de començament dels terminis de cessament i presa de possessió.  
Quarta. Recursos  
Aquesta convocatòria i els actes que se'n deriven podran ser impugnats d'acord amb el que preveu la Llei de Procediment Administratiu.  
València, 8 de juliol de 1991. - El Director General de la Funció Pública: Rafael Garcia i Maties  
Veure annex


Còpia Permalink ELI